
Anexa nr. 2

PROCEDURA DE ACORDARE
[bookmark: _Hlk224303099]a reducerii de la plata impozitului pe clădiri conform art. 456 alin (24)-(28)  din Codul Fiscal, cu modificările și completările ulterioare

I. Reducerea cu 50% a impozitului pe cladirea de domiciliu aflată în proprietatea sau coproprietatea persoanelor cu handicap grav şi, respectiv a reprezentanţilor legali, pe perioada în care au în îngrijire, supraveghere şi întreţinere persoane cu handicap grav, potrivit art. 456 alin (25)  .

1. Criterii de acordare a reducerii
Reducerea se acordă dacă sunt îndeplinite cumulativ următoarele condiții:
a) cladirea este folosită ca domiciliu și se află în proprietatea sau coproprietatea persoanei cu handicap grav, și respectiv a reprezentanților legali, pe perioada cat au în îngrijire, supraveghere și întreținere persoane cu handicap grav;
b) persoanele beneficiare si-au îndeplinit toate obligațiile de plată a impozitului/taxelor/ amenzilor pentru anul fiscal anterior în termenele prevăzute de lege.

2. Acte necesare
Reducerea de la plata impozitului se acordă pe baza cererii însoțită de copii ale documentelor justificative, certificate conform cu originalul:
a) act identitate al proprietarului persoană fizică;
b) act de proprietate ;
c) certificat de încadrare în grad de handicap;
d) dovada numirii ca reprezentant legal (tutore, curator, hotărâre judecătorească definitivă sau dispoziția comisiei de protecție a copilului/DGASPC prin care a fost instituită tutela sau curatela, parinte –certificat de naștere minor, după caz).
II. Reducerea cu 25% a impozitului pe cladirea de domiciliu aflată în proprietatea sau coproprietatea persoanelor cu handicap acentuat şi, respectiv a reprezentanţilor legali, pe perioada în care au în îngrijire, supraveghere şi întreţinere persoane cu handicap accentuat, potrivit art. 456 alin . (26)  

1. Criterii de acordare a reducerii
Reducerea se acordă dacă sunt îndeplinite cumulativ următoarele condiții:
a) cladirea este folosită ca domiciliu și se află în proprietatea sau coproprietatea persoanei cu handicap accentuat, și respectiv a reprezentanților legali, pe perioada cat au în îngrijire, supraveghere și întreținere persoane cu handicap accentuat;

b) persoanele beneficiare si-au îndeplinit toate obligațiile de plată a impozitului/taxelor/ amenzilor pentru anul fiscal anterior în termenele prevăzute de lege.

2. Acte necesare
Reducerea de la plata impozitului se acordă pe baza cererii insotita de copii ale documentelor justificative certificate coform cu originalul:
a) act identitate al proprietarului persoană fizică;
b) act de proprietate 
c) certificat de încadrare în grad de handicap;
d) dovada numirii ca reprezentant legal (tutore, curator, hotărâre judecătorească definitivă sau dispoziția comisiei de protecție a copilului/DGASPC prin care a fost instituită tutela sau curatela, parinte –certificat de naștere minor, după caz).
Art. 456 alin. (27) Cod fiscal: “Reducerea prevăzută la alin. (25) şi (26) se acordă pentru întreaga clădire de domiciliu deţinută în comun cu soţul sau soţia, pentru clădirile aflate în proprietatea persoanelor prevăzute la alin. (25) şi (26). În situaţia în care o cotă-parte din clădirea de domiciliu aparţine unor terţi, reducerea nu se acordă pentru cota-parte deţinută de aceşti terţi.
(28) Reducerea de la plata impozitului pe clădiri, stabilită conform alin. (25) şi (26), se aplică pe baza documentelor justificative valabile la data de 31 decembrie a anului fiscal anterior şi, respectiv, în funcţie de luna în care acestea au fost depuse la organul fiscal local în cazul celor care nu au beneficiat de scutire în anul fiscal anterior, începând cu luna următoare.".


III. Dispoziții finale
Beneficiarii reducerilor au obligația să depună la Primăria Orașului Broșteni  declarații în termen de 30 de zile de la data apariției oricareia din urmatoarele situații:
-intervin schimbari privind domiciliul;
-intervin schimbari în ceea ce privește dreptul de proprietate;
-intervin schimbari în ceea ce privește gradul de handicap.
Necomunicarea modificărilor intervenite conduce la ridicarea reducerii începând cu data de 01 ianuarie a anului în care a intervenit modificarea.
Potrivit art. IX din ORDONANŢA DE URGENŢĂ nr. 9 din 27 februarie 2026, publicată în MONITORUL OFICIAL nr. 157 din 27 februarie 2026, impozitele şi taxele locale plătite în cuantum mai mare de contribuabilii care intră sub incidenţa art. VII şi art. VIII se regularizează în condiţiile prezentei ordonanţe de urgenţă, sumele respective urmând să fie considerate în contul obligaţiilor fiscale restante ori următoare sau să fie restituite celor îndreptăţiţi, conform reglementărilor legale în vigoare.

